**ÁLTALÁNOS INFORMÁCIÓK A SZENT MIKLÓS SZOCIÁLIS ÖSZTÖNDÍJHOZ**

A Szent Miklós Szociális Ösztöndíj a hallgató szociális helyzete alapján egy képzési időszakra biztosított, egyszeri folyósított juttatás, amely a meghatározott feltételeket teljesítő hallgatók számára juttatható.

Ez alapján azon hallgatók részesülhetnek juttatásban, akik:

- alap - és mesterképzésben, illetve egységes, osztatlan képzésben aktív félévet teljesítenek

            - önköltséges képzési formában folytatják tanulmányaikat

            - nappali tanrendű oktatásban vesznek részt

———————❖———————

A hallgató a pályázati űrlapját

- a [www.jak.ppke.hu/hallgatoinknak/formanyomtatvany](http://www.jak.ppke.hu/hallgatoinknak/formanyomtatvany) oldalról,

- a <https://drive.google.com/drive/u/1/folders/1qV-gu6xdkGJcuHbfUc6dJUxSeCbCAsex> - a Szociális Bizottság Google Drive-járól,

- a hallgatói Facebook évfolyamcsoportokból töltheti le,

A kinyomtatott és kitöltött pályázati űrlapokat keltezett és aláírt formában minden esetben csak

**- jogviszonyigazolással,**

**- hatósági bizonyítvánnyal az egy háztartásban élőkről**

dokumentumokkal együtt adhatja le az egyetemen a Kari Iktatóban

(1088 Budapest, Szentkirályi utca 28. Porta mellett).

**Pályázási időszak: November 9-19 között!**

A pályázati űrlapon feltüntetett minden adatot és tényt hiteles dokumentummal igazolni szükséges.

Hiánypótlásra a pályázat leadást követően nincs lehetőség, ezért felhívjuk a pályázni kívánó hallgató figyelmét, hogy a jelentős  módosításokra tekintettel figyelmesen olvassák el az Elfogadható Dokumentumok Listáját!

*(Amennyiben a csatolt jövedelemigazolás nem felel meg a követelményeknek vagy nem lett leadva, illetve hiányzik az igazolás az egy háztartásban élőkről, a pályázat automatikusan elutasításra kerül.)*

Sikeres pályázást kíván a Hallgatói Önkormányzat nevében,

Budapest, 2021. november 05.

Szilágyi Máté

Szociális Bizottság

Elnök